Nyeste Skilderie af Kiøbenhavn, 1821-09-04
Jndenlandske Efterretninger. Jgjennem det Kongelige Slesvig-Holsten Lauenborgske Cancellie i Kjøbenhavn er, under 21 August d. A., udfærdiget en Bekjendtgjørelse af et Regulativ, hvorefter Adskillelsen mellem Bankinstitutet i Altona og Nationalbanken bliver at iværksætte, saa lydende: Efterat Bankinstitutet i Altona var bleven oprettet, til Afgjørelse af de Slesvig-holsteenske Bankhæftelser, som skyldes af de Grundeiere i Hertugdømmene, der ikke ifølge Patentet af 4de Juli 1818 eller forinden, ere udtraadte af Forbindelsen med Banken, eller ere vedblevne at være Bankinteressenter, er der, angaaende de Grundsætninger, hvorefter Jnstitutets Adskillelse fra Banken maatte blive at iværksætte, indhentet Betænkninger saavel fra begge Overretterne, som fra den af samme ansatte Committerede ved Jnstitutet, ligesom ogsaa er blevet derom corresponderet med Nationalbanken. Efter at Cancelliet har over denne Gjenstand gjort allerunderdanigst Forestilling til Hans Majestæt Kongen, har det behaget Allerhøistsamme allernaadigst at approbere efterstaaende Regulativ for Adskillelsen mellem Bankinstitutet i Altona og Nationalbanken. J Overeensstemmelse med den Cancelliet derhos tillagde allerhøieste befaling, bringes dette Regulativ herved til offentlig Kundskab." Regulativ for Adskillelsen mellem Bank-Jnstitutet i Altona og Nationalbanken. §. I. Det Fælledskab, hvori de, nu til Bank Jnstitutet overgangne Grundeiere i Hertugdommene før have været med Banken og dens Jnteressentere, er ophørt med 1ste Febr. 1819. §. 2. Bankens samtlige Activer, hvortil den, den 1ste Febr. 1819 havde Rettighed, saa og de samtlige Passiver, som, den 1ste Febr. 1819 paalaae den, blive forholdsmæssigen at deele mellem Banken og Jnstitutet. §. 3. Da de, allerede førend 1ste Febr. 1819. afbetalte Bankhæftelser ere gaaet over i Bankens Activ- og Passiv-Status, som kommer til Deeling, saa bliver der lagt til Grund for Deelingen det Forhold, hvori samtlige den 1ste Febr. 1819 endnu uindløste Bankhæftelsers Beløb i Danmark og Hertugdommene staaer til Beløbet af Bankhæftelserne paa de til Bank-Jnstitutet overgangne Grundeiendomme i Hertugdømmene. §. 4. Bankens, til Deeling kommende Status, bestaaer i Følgende: I. Activer. A. De endnu uindløste Bankhæftelser. B. Det Banken tilhørende, enten henliggende eller udlaante Sølv, efter Afdrag af det som Banken selv har laant Sølvet være, enten Penge, eller Barrer eller Banco. C. Den i Banken værende rede Beholdning af Rigsbanksedler, samt de i Sedler udlaante Summer, efter Afdrag af det som Banken har laant i denne Pengesort. D. Bankbygningens Værdie. E. Bankens extraordinære Activer i Obligationer. F. Beløbet af Restantserne fra 1ste Febr. 1818 til 1ste Febr. 1819. - 2. Passiver. A. Den imod Banken circulerende uforrentelige Seddelgield. B. Den Sum, som i omtrent 30 Aar fra 1819 aarligen skal erlægges til Finantserne, som Rente og Afdrag paa Reservefonden. C. Bankens Obligations gjeld: a. efter Octroien; aa for Skatkammerbeviser til 4 pCt., bb. for Speciessedler til 6 3/4 pCt. c. for Assignationer til 5 pCt. b. ellers aa. for Taffelservicet, bb. for Obligationer ifølge Bekjendtgjørelsen af 21 Juni 1818. §. 5. J Overeensstemmelse med det i §. 3 angivne Forhold bliver for hver enkelt af de i §. 4 anførte Activ- og Passiv=Poster beregnet, hvor meget for hver enkelt Post falder paa Nationalbanken, og hvor meget paa Jnstitutet. 5. 6. J Henseende til Fordelingen af den i §. 4 anførte uopsigelige Obligationsgield fastsættes. følgende: Samtlige til Deeling kommende Obligationers Rentebeløb sammenlægges, og den derved udkommende Totalsum bliver, som en indtil endelig Afgjørelse aarligen erlæggende Rente, fordeelt imellem Banken og Jnstitutet paa den Maade, at Jnstitutet aarligen betaler den paa samme forholdsmæssig faldende Deel af Renten til Banken, saa længe indtil det ved Jndlevering af Obligationer har afløst en Deel eller det heele af dette Rentebeløb. §. 7. Ved Opgiørelsen af Bankens, den 1ste Febr. 1819 værende Status, og Beregningerne angaaende Adskillelsen fra Bankinstitutet, i Overeensstemmelse med de i nærværende Regulativ bestemte Grundsætninger, bliver Jnstitutets Jnteresse varetaget af en Sagkyndig, som hertil udnævnes af begge Overretterne; og bliver ham til den Hensigt at forrelægge til Eftersyn Bankens Bøger og Regninger. Den Godtgjørelse som bliver at tillægge ham for sit Udlæg og Arbeide afholdes af Bank-Jnstitutet. 5. 8. J Henseende til den, Jnstitutet forholdsmæssig tilkommende Andeel af de enkelte Activ Poster finder ingen Udbetaling eller Overdragelse Sted, undtagen forsaavidt de, allerede ved Patentet af 4 Julii 1818 overdragne Bankhæftelser, augaaer, Activerne blive derimod at godtgjøre Jnstitutet ved Liqvidation. 5. 9. Jfølge heraf bliver Bankens Fordring til Jnstitutet for de Præstationer, som paaligge samme fra den 1ste Febr. 1819 af at regne, at liqvidere med Jnstitutets Andel af Activerne. Da nu denne Deel af Activerne, tilligemed de rede Betalinger, som Jnstitutet indtil nu har erlagt til Banken, udgiør, efter en omtrentlig Beregning, saa meget som Jnstitutets Forpligtelser imod Banken beløbe for et Tidsrum af tre Aar, saa tilstædes det Jnstitutet, at dets samtlige Jndtægter for de 3 første Aar, nemlig fra 1ste Febr. 1819 til 1ste Febr. 1822, forsaavidt samme ikke allerede ere virkelig indbetalte til Banken, maae af samme anvendes paa den Maade, som findes fordeelagtigst. - Skulde det imidlertid ved den endelige Opgiørelse befindes, at der for de tre første Aar tilkommer Banken Meere, saa bliver Jnstitutet pligtig at godtgiøre Banken saadant; hvorimod de Summer, som ved den endelige Opgiørelse endnu maatte tilkomme Jnstitutet, blive at liqvidere med de Betalinger som samme har at udrede til Banken for det næste Aar. - Tilfælde at Opgiørelsen ikke endnu skulde være tilendebragt den 1ste Febr. 1822, har Jnstitutet aarligen igjen at betale til Banken saa meget som det, ifølge en, efter Omstændighederne passende, sandsynlig Calcul, maatte være pligtig at erlægge. §. 10. Der fastsættes en vis Række af Aar, efter hvis Forløb den, ifølge §. 4. 2, A. paa Jnstitutet faldende Deel af Seddelgielden skal være afdraget ved aarlig Jndbetaling af den bestemte uforanderlige Sum i Sedler in natura efter deres Navneværdie. §. 11. Ved Fastsættelsen af dette Antal Aar lægges til Grund, følgende: 1) Det beregnes hvor stor Jnstitutets aarlige Jndtægt er, d. e. hvor stor Sum de 6 pCt. af de Jnstitutet overdragne Bankhæftelser udgiør, 2) Fra denne Sum afdrages: a. Jnstitutets aarlige Bidrag til den Sum der skal betales til Finantserne, b. Jnstitutets aarlige Bidrag til Obligationsgieldens Forrentning, c. en nærmere bestemmende Sum til at bestride Jnstitutets Administrations Omkostninger. 3) Af den derefter tilbageblivende Sum blive de 1/2 Dele at ansee som bestemte til Afdrag paa Seddelgielden, saaledes, at Jnstitutet, efter en, eengang for alle fastsat rund Summe, faaer at aflevere et saa stort Antal Rigsbankdaler i Sedler, beregnede efter deres Navneværdie, som bemeldte 1/2 Dele beløbe sig til i Rigsbankdaler rede Sølv; hvorefter da Bestemmelsen af Aarenes Antal vil falde af sig selv. §. 12. Naar Jnstitutet godtgiør, at det formedelst Dilationer, som igiennem Rentekammeret ere meddeelte, ikke har kunnet aflevere den fastsatte Sum i Sedler (hvorved for at undgaae Cours Forskielligheder, Sedler og Sølv stedse regnes pari), saa er Jnstitutet, i Henseende til det, der formedelst saadan Omstændighed maatte mangle i denne Sum, frie for al Tiltale fra Nationalbankens Side, saalænge indtil Summen indkommer. §. 13. Jnstitutets Bidrag til den Sum, der skal betales til Finantserne, bliver at erlægge halv aarligen til hver 11te Junii og 11te Decbr. Termin. Derimod bliver Afdraget paa Seddelgielden, og paa Obligations-Renterne ikkun at erlægge eengang aarligen, nemlig i 11te Decbr. Termin, 5. 14. Naar Jnstitutet erlægger til Banken sit fastsatte aarlige Bidrag til den Sum der skal udbetales Finantserne, til Obligationsrenternes Berigtigelse, og til Seddelgieldens Formindskelse, saa staaer Overskuddet til Disposition for Jnstitutet; og kan saaledes anvendes enten til at indkiøbe og aflevere Bank-Obligationer for derved at formindske Obligationsgielden, eller til forud at giøre Afdrage paa Seddelgielden.